Þá förum við inn og gerum okkur klár fyrir matinn , setjumst saman í samveru og ræðum saman eða syngjum . Elstu börnin fara í skólahóp minnst einu sinni í viku . Við á Hliði förum í íþróttahúsið einu sinni í viku og þar erum við í skipulagðri hreyfingu og frjálsum leikjum og tvisvar sinnum í mánuði förum við með strætó í fimleikasal Stjörnunnar í Ásgarði í Garðabæ . Við förum einu sinni í viku í salinn í leikskólanum með henni Hildi leikskólakennara í skipulagðar hreyfistundir . Einnig er boðið upp á sundkennslu einu sinni í viku fyrir elsta árgang leikskólans . Á föstudögum er sameiginleg söngstund á sal og hittist þá allur leikskólinn og syngur saman . Síðasta fimmtudag í mánuði kemur svo Hans Guðberg sóknarpresturinn okkar ásamt stuðsveitinni Fjör , sem syngja með okkur og spila á hljóðfæri . Þó nokkuð samstarf er á milli leikskólanna á Álftanesi og er samræmd námsáætlun fyrir skólahópa þannig að áherslur eru svipaðar í skólastarfinu . Við förum í sameiginlegar vettvangsferðir , hittumst í heimsóknum á leikskólunum og förum saman í útskriftarferð að vori sem er rútuferð á bóndabæ , grillað , farið í leiki og skemmtum okkur saman í boði Lions manna á Álftanesi . Við útskrifum svo skólahópinn okkar að vori og allir fá útskriftarskjal og rós . Að athöfninni lokinni tekur við sumarhátíð Foreldrafélagsins þar sem eru grillaðar pylsur , farið í leiki og fleira skemmtilegt .